Buhari zai je Kano ranar Alhamis kuma ana sa ran zai kunyata Ganduje ▷ Legit.ng
6 months ago 4047 views by Mustapha Saddiq
Ana sa ran Shugaban kasar Najeriya, Muhammadu Buhari zai je makarantar horas da 'yan sanda dake a garin Wudil ta jihar Kano a ranar Alhamis din nan mai zuwa domin halartar bikin yaye sabbin daliban da makarantar ta horas tare da bayar da lambobin yabo ga zakakurai a cikin su.
Sai dai kuma ana tunanin zai kunyata Gwamnan Kano, Dakta Abdullahi Umar Ganduje domin kuwa ana sa ran ba zai je gidan gwamnatin jihar ba a ranar duk kuwa da kasancewar su a jam'iyya daya kuma al'ada ta gaji haka.
KU KARANTA: Rikici tsakanin yan sanda da masu hakar ma'adanai ya barke a Taraba
Legit.ng Hausa ta samu daga majiyar mu ta DailyNigerian cewa wata majiya daga fadar shugaban kasar ta bayyana cewa zargin karbar cin hancin dalolin da ake yiwa gwamnan ne babban dalilin kauracewar da shugaban kasar zai yi wa gwamnan.